شنو السبب الي يخليني اقرا الوزاريات واكثر القنوات والاساتذه يهتم بمراجعه الوزاريات وخاصه السنوات الاربعه او الخمسه الماضيه
س/ مالسبب التركيز والاهتمام بمراجعه الوزاريات ؟1/ اكو مواد تختلف اختلاف بسيط عن الكتاب مثلاً يخلون المعلوم مجهول، يكون بيها اختلافات فالشخص المادارس وزاري يشوفها خارجية .
2/ راح تشوف السؤال بغير المكان المتعود عليهِ فتخلي مرونة باسترجاع المادة . يعني اذا شفت السؤال بملزمتي اعرف احله واذا مو بلزمتي مااعرف ، لهذا اعود نفسي .
س/ شنو المواد الي من الضروري اقرأ بيها وزاريات ؟ج/ (( القواعد ، الرياضيات ، الفيزياء )) والمواد البقية اقل اهمية من تلك المواد .
نتعرف على اهمية الاسئلة الوزارية والاجوبة النموذجية من مركز الفحص
س/ شوكت اشوف الاسئلة الوزاريه مع الاجوبه النموذجيه ؟ج/ من اخلص الكتاب كله بعد كل مادة اخلصها اجي احل وزارياتها وانتقل للمادة الخ .
س/ لازم اخلص كل اسئلة السنوات السابقة ؟ج/ لا مو شرط الاهم انو تشوف كل الاسئلة المختلفة يعني اذا شفت سؤال متكرر وانت قبل اشوي حليته فعوفه .
س/ اشلون ابدي احل ؟؟ج/ حل بترتيب تنازلي ، يعني من عام (2019-2020) وانزل لباقي السنوات .
كحالة نفسية لااكثر لان النزول يكون أسهل من الصعود وبراحتكم هاي النقطة . والي تشوفه افضل من اي سنه تبدي تقرا عادي سوي الي يعجبك .
س/ اشلون اتعامل مع الفصول الصعبه بالنسبة الي ؟ج/ احل اسئلة عن هذا الفصل بعد مااخلصه احل عنه اسئلة خاصة بس على هذا الفصل وبعدين من اكمل الكتاب هم احل الوزاريات مالته من احل اسئلة شاملة راح ينضبط كلششش .
س/ عادي احل الوزاريات كل فصل بفصله ؟ج/ الطريقتين عادي وصحيحات مابيهم اشكال .
س/ اني هواي اخطأ من احل ، اشلون ؟ج/ كلش طبيعي بس اذا خطأت ارجع على السؤال وحله مرة الخ ، مو بس تعرف خطأك وتعوفه لا ارجع له افضل . وأشر على الشي الخطأت فيهِ واذا تريد بعد هم اكتب بصفه انو خطأت بكذا شي وتكتب اشلون المفروض يكون واذا عندك ملاحظة راحت من بالك وكانت سبب الخطأ اكتب هاي الملاحظة.
س/ من ايّ سنةٍ احل الوزاريات؟ج/ من سنة تغير المنهج وعدنا رياضيات وقواعد من التسعينات واذا تريد من ال 2000 لان تتكرر.
اهلا بكم اخوتي متابعي موقع اتعلم ويانه
هذا الموقع تابع لمدونة اتعلم ويانه بشكل رسمي وكل ما ينشر في الموقع يخضع للمراقبة وموقع اتعلم ويانه غير مسؤول عن التعليقات على المواضيع كل شخص مسؤول عن نفسه عند كتابة التعليق بحيث لا يتحمل موقع اتعلم ويانه لــ ..هند القيسي اي مسؤولية قانونية حيال ذلك